9บลจ.แหกกฎถูกปรับเฉียด2ล้าน
&nbsp;
19 ส.ค. 2554

ฟินันซ่าหนักสุด5.5แสนผิด3เรื่อง ปัญหาระบบบริหารเสี่ยงฟอกเงิน
โพสต์ทูเดย์ — ครึ่งปีแรก ก.ล.ต. ปรับ บลจ.ผิดกฎ 9 ราย รวม 1.89 ล้านบาท “ฟินันซ่า” เจอหนักสุด 5.5 แสนบาท ระบบบริหารความเสี่ยงไม่ครบและคุมการฟอกเงิน
รายงานข่าวจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า คณะกรรมการเปรียบเทียบปรับ สำนักงาน ก.ล.ต. ได้ดำเนินการปรับบริษัทหลักทรัพย์จัดการกองทุน (บลจ.) ที่กระทำผิดตาม พ.ร.บ.หลักทรัพย์และตลาดหลักทรัพย์ในช่วง 6 เดือนแรกของปี 2553 มี 9 บลจ. จำนวน 14 รายการ มูลค่ารวม 1,897,900 บาท 
ทั้งนี้ ความผิดส่วนใหญ่เกิดขึ้นในปี 2552 สำหรับ บลจ.ฟินันซ่า ถูกปรับสูงสุด 3 รายการ รวม 550,200 บาท โดยแบ่งเป็นรายการแรก 193,800 บาท เมื่อวันที่ 9 มี.ค.11 พ.ย. 2552 ในฐานะบริษัทประกอบธุรกิจกองทุนรวมไม่จัดให้มีระบบการบริหารความเสี่ยงเพื่อดำเนินธุรกิจอย่างต่อเนื่องให้ครบถ้วน เช่น ไม่จัดให้มีการระบุงานที่สำคัญและประเมินความเสี่ยงที่อาจทำให้งานหยุดชะงัก และไม่กำหนดหน้าที่ความรับผิดชอบของผู้ปฏิบัติงาน เป็นต้น 
นอกจากนี้ยังถูกปรับอีก 162,600 บาท เนื่องจากวันที่ 9 มี.ค.19 ก.ย.2552 นอกจากนี้ ไม่จัดให้มีระบบบริหารความเสี่ยงเพื่อป้องกันการใช้บริการธุรกิจหลักทรัพย์เป็นช่องทางในการฟอกเงินให้ครบถ้วน โดยบริษัทไม่ดำเนินการรู้จักลูกค้าและตรวจสอบเพื่อทราบข้อเท็จจริงลูกค้าและไม่จัดให้มีเจ้าหน้าที่เพื่อทำหน้าที่ให้คำปรึกษา ติดตามและตรวจสอบการปฏิบัติงานของบุคคลากรของบริษัทหลักทรัพย์เพื่อให้เป็นไปตามข้อกำหนดให้มีระบบบริหารความเสี่ยง เพื่อป้องกันการใช้บริการธุรกิจหลักทรัพย์เป็นช่องทางฟอกเงิน
บลจ.ทิสโก้ ถูกปรับ 2 รายการ โดยวันที่ 16 มิ.ย. 255210 ก.พ. 2553 บริษัทได้นฐานะบริษัทที่ได้รับอนุญาตให้ประกอบธุรกิจจัดการกองทุนรวมและจัดการกองทุนส่วนบุคคลกำหนดแนวทางในการใช้สิทธิในที่ประชุมผู้ถือหุ้นในนามกองทุนรวม กองทุนส่วนบุคคลและกองทุนสำรองเลี้ยงชีพไม่เป็นไปตามเกณฑ์ และในวันที่ 3 ก.ค.24 ก.ย. 2552 และวันที่ 26 ต.ค. 2552 ในฐานะกองทุนรวมและกองทุนส่วนบุคคลไม่ใช้สิทธิออกเสียงในที่ประชุมผู้ถือหุ้นบริษัท ไทยสแตนเลย์การไฟฟ้า บริษัท บางจากปิโตรเลียม และบริษัท ยูเนี่ยนอุตสาหกรรมสิ่งทอ 
บลจ.ไอเอ็นจี (ประเทศไทย) เมื่อวันที่ 29 ธ.ค. 25524 ม.ค. 2553 กองทุนเปิดไอเอ็นจีไทย ไลฟ์ไซเคิล 2015 จัดสรรหน่วยลงทุนให้ลูกค้าหนึ่งรายเกินกว่า 1 ใน 3 ของจำนวนหน่วยลงทุนที่จำหน่ายได้ทั้งหมด และในวันที่ 9 มี.ค.30 มิ.ย. 2552 กองทุนสำรองเลี้ยงชีพของบริษัทลงทุนในตราสารหนี้ที่ไม่ได้รับจัดอันดับความน่าเชื่อถืออยู่ในกองทุนสำรองเลี้ยงชีพพนักงาน บลจ.ไทยพาณิชย์ ไม่เป็นไปตามอัตราส่วนที่กำหนด
บลจ.เอ็มเอฟซี เมื่อวันที่ 11 พ.ค. 2552 โดยกองทุนรวมอสังหาริมทรัพย์เอ็มเอฟซีสแตรทิจิกสโตเรจฟันด์ โฆษณาตัวเลขประมาณการผลตอบแทนในอนาคตโดยมิได้ปฏิบัติให้ถูกต้องและไม่ได้รับความเห็นชอบจาก ก.ล.ต.ก่อน และจึงถูกปรับ 67,500 บาทวันที่ 16 ก.ย. 2552 กองทุนเปิดเอ็มเอฟซี อินเตอร์เนชั่นแนล เครดิต ออพพอร์ทูนิตี้ส์ ฟันด์ จัดสรรหน่วยลงทุนให้บุคคลหนึ่งเกินกว่า 1 ใน 3 ของจำนวนหน่วยลงทุนที่จำหน่ายทั้งหมด 
กรณีของ บลจ.อเบอร์ดีน เมื่อวันที่ 16 มิ.ย. 255231 ม.ค. 2553 ยินยอมให้บุคคลที่ขาดคุณสมบัติ เนื่องจากไม่สามารถทำงานให้บริษัทได้เต็มเวลาเป็นผู้จัดการ ซึ่งมีอำนาจในการจัดการบริษัท ส่วน บลจ.ยูไนเต็ด เมื่อวันที่ 1 มี.ค. 25525 ม.ค. 2553 ไม่มีคณะกรรมการตรวจสอบให้ครบถ้วน 
บลจ.กสิกรไทย เมื่อวันที่ 29 ก.ค.8 ก.ย. 2552 โฆษณากองทุนเปิดเคออยล์ผ่านเว็บไซต์ของบริษัท โดยข้อความขัดแย้งกับนโยบายการลงทุนของกองทุน ส่วน บลจ.นครหลวงไทย ให้ 2 กองทุนตราสารหนี้ลงทุนตั๋วแลกเงินและเงินฝากธนาคารพาณิชย์มีมูลค่าเฉลี่ยเกิน 45% ของมูลค่าทรัพย์สินสุทธิไม่เป็นไปตามโครงการ และ บลจ.ซีมิโก้ เมื่อวันที่ 1315 พ.ย. 2552 ให้กองทุนซีมิโก้ตราสารทุนเพื่อการเลี้ยงชีพลงทุนเงินฝากธนาคารไม่เป็นไปตามอัตราส่วนกำหนด